**Ministru kabineta rīkojuma projekta „Par Padomes 2014.gada 26.maija lēmumu 2014/335/ES, Euratom par Eiropas Savienības pašu resursu sistēmu”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts izstrādāts saskaņā ar Likuma par budžetu un finanšu vadību 15.1 pantā noteikto, lai apstiprinātu 2014.gada 26.maija Padomes lēmumu 2014/335/ES, Euratom par Eiropas Savienības pašu resursu sistēmu (turpmāk – Lēmums) un pilnvarotu finanšu ministri paziņot par to Padomes Ģenerālsekretariātam. Saskaņā ar Līguma par Eiropas Savienības darbību (turpmāk – LESD) 311.panta otro daļu Lēmums stāsies spēkā pēc tam, kad dalībvalstis to būs pieņēmušas saskaņā ar savām konstitucionālajām prasībām.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Lēmumā ir noteiktas Eiropas Savienības pašu resursu kategorijas, to aprēķināšanas paņēmieni, iekasēšanas un nodošanas kārtība, lai saskaņā ar LESD 311.pantu nodrošinātu līdzekļus, kas vajadzīgi, lai Eiropas Savienība sasniegtu savus mērķus un īstenotu savu politiku. Lai gan Padome šo Lēmumu ir pieņēmusi vienbalsīgi un tas ir tieši piemērojams, tas stāsies spēkā tikai pēc tam, kad dalībvalstis to būs pieņēmušas saskaņā ar savām konstitucionālajām prasībām, tādejādi pilnībā ievērojot valstu suverenitāti. Par Lēmuma projektu tika izstrādāta Latvijas Republikas nacionālās pozīcijas nr.1, kas bija izskatīta un apstiprināta Ministru kabineta (turpmāk – MK) 2011.gada 26.jūlijā sēdē (MK 2011.gada 26.jūlija sēdes protokols nr.45, 35.§) un Latvijas Republikas nacionālā pozīcija nr.2 – 2012.gada 21.februārī (MK 2012.gada 21.februāra sēdes protokols nr.10, 49.§). Lēmums tika izskatīts Padomes darba grupā, apstiprināts Patstāvīgo pārstāvju (COREPER II) sanāksmē 2014.gada 22.janvārī un dalībvalstis to pieņēma 2014.gada 26.maijā. Pieņemtais Lēmums atbilst iepriekš apstiprinātai Latvijas nacionālajai pozīcijai. Pēc Lēmuma spēkā stāšanās tiks atcelts pašreiz spēkā esošais Padomes 2007.gada 7.jūnija lēmums 2007/436/EK, Euratom par Eiropas Kopienas pašu resursu sistēmu. Lēmumu piemēro no 2014.gada 1.janvāra. |
| 3. | Projekta izstrādē iesaistītās institūcijas | Finanšu ministrija, Tieslietu ministrija, Ārlietu ministrija |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar Ministru kabineta rīkojuma projektu tiek apstiprināts 2014.gada 26.maija Padomes lēmums 2014/335/ES, Euratom par Eiropas Savienības pašu resursu sistēmu. |
| 2. | Citas starptautiskās saistības | Projekts šo jomu neskar |
| 3. | Cita informācija | Nav  |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 2014.gada 26.maija Padomes lēmums 2014/335/ES, Euratom par Eiropas Savienības pašu resursu sistēmu |
| A | B | C | D |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Saskaņā ar Līguma par Eiropas Savienības darbību 311.panta otro daļu Lēmums stāsies spēkā pēc tam, kad dalībvalstis to būs pieņēmušas saskaņā ar savām konstitucionālajām prasībām un saskaņā ar Lēmuma 11.pantu dalībvalstīm ir jāpaziņo Padomes Ģenerālsekretariātam par šī Lēmuma pieņemšanu.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  |
| Cita informācija | Nav |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar |
| Cita informācija | Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Par lēmumprojekta tālāko virzību atbildīga Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas II, III, IV, VI sadaļa - projekts šīs jomas neskar.

Finanšu ministre D. Reizniece-Ozola

25.05.2015.

609

Konstante, 67095623

Ruta.Konstante@fm.gov.lv